Seid Memić Vajta

**Seid Memić Vajta** (rođen 8. marta 1950) jeste bosanskohercegovački pjevač pop i rok muzike.

## Biografija 
**Seid Memić Vajta**, bosanskohercegovački pjevač i zabavljač, rođen je 8. marta 1950. godine u Travniku, gdje je pohađao osnovnu školu "Dušan Kostić". Otac mu se zvao Salko, a majka Ešrefa. Nadimak *Vajta* dobio je po liku kapetana Vajte iz filma "Doživljaji kapetana Vajata", u kojem je glavnu ulogu igrao Gary Cooper. Otac mu je rano umro pa je kao najstarije dijete u porodici morao da preuzme ulogu oca i da sa 15 godina počne da radi u Trnopolju kod Prijedora. Nakon položenog ispita za krojača zaposlio se u tekstilnom kombinatu "Borac" u Travniku.
godine 1966. Grupa kratko djeluje i Vajta kreće u solo karijeru koju vezuje za festivale zabavne muzike.

### Solo karijera 
U jesen 1977. objavljuje prvu singl-ploču "Narode, narode / Ratar" za koju je muziku komponirao Nikola Borota-Radovan, a koji je ujedno i producent. Zanimljivost je tekst u baladi "Ratar" preuzet od pjesnika Đure Jakšića. Na svom prvom solističkom izdanju Vajta je nastavio izvoditi pjesme u istom rok i folk-rok muzičkom stilu dok je nastupao s Teškom industrijom.
Ubrzo zatim, dolazi do njegovog velikog i uspješnog zaokreta ka pop-muzici i šlageru. Godine 1978. na festivalu "Vaš šlager sezone" osvaja prvu nagradu s pjesmom "Samo jednom srce voli."
Album "Zlatna ribica" iz 1979. mu donosi veliku popularnost zahvaljujući pjevljivim refrenima bliskim zabavnoj muzici. Ploču radi s Rankom Bobanom (koji se potpisuje kao Ivan Dropulić), tekstove je pisao Duško Trifunović, a matricu snimaju članovi splitske rok grupe Metak.

Ploča je imala platinasti tiraž, a Vajta je proglašen pjevačem godine. Pločom "Vajta 2" koju je 1980. kreirao isti tim još preciznije formuliše svoj stil: mješavina pop melodija i mekšeg roka sa diskretno naglašenim elementima narodne muzike. I album "Ponoćni valcer" nastaje sa Bobanom i grupom Metak.  Godine 1981. nastupa na Euroviziji s pjesmom "Lejla" i osvaja 15 mjesto. Vodio je i dječiju emisiju "Nedjeljni zabavnik".

Iste godine pobjeđuje na Splitskom festivalu s "Mornarevom pjesmom" i biva proglašen pjevačem godine.
I sljedeće, 1982, Vajta je pjevač godine i pobjednik na festivalu "Vaš šlager sezone" s pjesmom "Naša pisma". Izdaje album "Tebi pjevam" i prodaje ga u platinastom tiražu. Njegova sljedeća ploča, "Kad bulbuli pjevaju" (1984), imala je zlatni tiraž.

Nastupao je često na televiziji, u šou programima, kao i u nagrađivanoj dječijoj emisiji *Nedjeljni zabavnik*. Tu je Vajta glumio, pjevao i komponirao pjesme.

Igrao je i u TV šou programu za mlade *Teversenove bajke* i brojnim emisijama, uglavnom za djecu i mlade.
Igrao je i u filmu *Nečista krv* Stojana Stojčića. Početkom rata u Bosni i Hercegovini seli se u Hamburg, gdje i danas živi nastavljajući se baviti muzikom.

## Festivali 
* Gitarijada, Doboj, 1967. (sa grupom "Veseli akordi iz Travnika)
* Festival zabavne muzike Split 1976. (sa grupom Teška industrija)
* Festival rock-muzike Boom, Novi Sad, 1977 (sa grupom Zmajevi Bosne iz Sarajeva)
* Vaš šlager sezone 1978.
* Vaš šlager sezone 1979.
* Eurosong, Izbor jugoslovenskog predstavnika, pobjednik 1981.
* Eurosong 1981, Dublin, Irska
* Vaš šlager sezone, 1981.
* Festival zabavne muzike Split, 1981.
* Vaš šlager sezone, 1982.
* Eurosong, Izbor jugoslovenskog predstavnika, 1982.
* Dani jugoslovenske zabavne muzike Opatija, 1982.
* Eurosong, Izbor jugoslovenskog predstavnika, 1983.
* Festival zabavne muzike Split, 1984.
* Dani jugoslovenske zabavne muzike Opatija, 1985.
* MESAM, Beograd, 1986.
* Eurosong, Izbor jugoslovenskog predstavnika, 1987.
* Vaš šlager sezone, 1987.
* MESAM, Beograd, 1987.
* Dani JRT, Neum, 1987.
* Dani jugoslovenske zabavne muzike Opatija 1987.
* MESAM, Beograd, 1990.
* Festival zabavne muzike Split, 1990.
* Međunarodni festival u Vejle-u, Danska - Verdensmusik Festival, 1995.
* Festival zabavne i narodne muzike, Bihać, 1997.
* Međunarodni festival u Vejle-u, Danska)- Verdensmusik Festival, 1997.
* Vas šlager sezone, 1999.
* Festival FORTE, Sarajevo, 1999.
* Međunarodni festival Marko Polo, Korčula, 2001.
* Međunarodni festival Marko Polo, Korčula, 2002.

## Nagrade 
* Disko-olimp, Diskotonovo najveće priznanje za ukupno plasiranje nosača zvuka u tiražu preko 500. 000 primjeraka
* Oskar popularnosti (dva puta), Radio-TV-Revija iz Beograda
* Zlatna plaketa Diskotona, Sarajevo
* 1. nagrada stručnog žirija na Međunarodnom festivalu u Korčuli sa pjesmom "Ako me zaborave", 2002
* Povelja grada Travnika za popularizaciju grada, 2002
* Plaketa grada Korčule za kulturni angazman, 2001
* 1. nagrada publike na Međunarodnom festivalu muzike Marko Polo u Korčuli sa pjesmom "Vratit ću se plavom nebu Juga mog", 2001
* 2. nagrada po aplauzu publike na Međunarodnom festivalu Forte u Sarajevu sa pjesmom "Kukuruku-ku", 1999
* Zlatna plaketa za nesebičnu pomoć pri kulturno-zabavnoj djelatnosti, Zdravniško društvo Maribor, 1988
* 2. nagrada za interpretaciju na festivalu MESAM - Međunarodni muzički festival u Beogradu sa pjesmom "Palim se na swing", 1988
* 2. nagrada publike na festivalu MESAM - Međunarodni muzički festival u Beogradu sa pjesmom "Zašto te mama pušta samu", 1987
* 3. nagrada publike na festivalu Dani jugoslovenske zabavne muzike - Opatija ´86 sa pjesmom "Sretne ljubavi ne postoje", 1986
* 1. mjesto na festivalu Dani jugoslovenske zabavne muzike - Opatija ´85 sa pjesmom "Labudovi moji" 1985
* Zlatna ploča, LP-ploča "Kad bulbuli pjevaju", 1984
* Estradna nagrada Jugoslavije, Savez radnika estradne umjetnosti Jugoslavije, Zagreb, 1984
* Platinasta ploča, LP ploča "Tebi pjevam", 1982
* Zlatna lira za osvojeno prvo mjesto na festivalu Vaš šlager sezone u Sarajevu sa pjesmom "Naša pisma", 1982
* Najbolji pjevač godine, časopis VEN, 1982
* Plaketa grada Travnika za kulturnu djelatnost, 1981
* Interpretator broj 1 za 1981. godinu, RTV Sarajevo Redakcija dokumentarno-zabavnog programa u emisiji Koncert za deset gramofona, 1981
* 1. nagrada publike i apsolutni pobjednik festivala Split ´81 sa pjesmom "Mornareva pjesma", 1981
* Pobjednik festivala u Beogradu sa pjesmom "Leila", 1981
* Estradna nagrada BiH za 1980.-u godinu Savez udruženja Estradnih radnika SR Bosne i Hercegovine, 1980
* Platinasta ploča, LP "Zlatna ribica", 1979
* Najbolji pjevač 1979. godine, časopis VEN, 1979
* 1. nagrada za interpretaciju (Zlatni mikrofon) na festivalu Vaš šlager sezone u Sarajevu sa pjesmom "Samo jednom srce voli", 1978
* 1. nagrada za interpretaciju na Gitarijadi u Doboju sa pjesmom "Wild Thing", 1967

## Diskografija 
### Albumi 
* "Ho-ruk" LP - Jugoton, Zagreb, 1976 (s grupom Teška industrija)
* "Seid Memić-Vajta i Teška industrija" LP - Jugoton, Zagreb, 1976 (s grupom Teška industrija)
* "Zlatna ribica" LP - Diskoton, Sarajevo, 1979
* "Vajta 2 Ponoćni valcer" LP - Diskoton, Sarajevo, 1980
* "Vajta 3" LP - Diskoton, Sarajevo, 1981
* "Tebi pjevam" LP - Jugoton, Zagreb, 1982
* "Kad bulbuli pjevaju" LP - Jugoton, Zagreb, 1984
* "Vajta" LP - Diskoton, Sarajevo, 1985
* "Vajta" LP-DTK - Diskoton, Sarajevo, 1987
* "Vajta" LP - Diskoton, Sarajevo, 1988
* "Kupi mi, tajo, harmoniku" LP - BLAP, Sarajevo, 1991

### Kompilacije 
* "Veliki uspjesi" LP - Diskoton, Sarajevo, 1981
* "Vajta Fest" LP - Jugoton, Zagreb, 1982
* "Najveći hitovi" CD - Diskoton, Sarajevo, 1994
* "Od Kulina-bana do Vajtinih dana" kaseta - Terra Commerc, Stuttgart, 1996
* "Karavan - Izvorne snimke 1975./1976." (s Teškom industrijom) - Croatia Records, Zagreb, 2002

### Singlovi 
* "Karavan / Ufo" - Jugoton, Zagreb, 1975 (s grupom Teška industrija)
* "Kolika je Jahorina planina / Kovači sreće" - Jugoton, Zagreb, 1975 (s grupom Teška industrija)
* "Kadija / Šta je rekla Ana" - Jugoton, Zagreb, 1975 (s grupom Teška industrija)
* "Štap / Nepoznata pjesma" - Jugoton, Zagreb, 1976 (s grupom Teška industrija)
* "Narode, narode / Ratar" - Jugoton, Zagreb 1977
* "Budi dobra do oktobra / Ne, ne, ne" - Diskoton, Sarajevo, 1977
* "Samo jednom srce voli / Vjeruj mi" - Diskoton, Sarajevo, 1978
* "Budi dobra do oktobra / Ne, ne, ne" - Diskoton, Sarajevo, 1978
* "Prevari me srce moje / Igraj, igraj" - Diskoton, Sarajevo, 1979
* "Uspomena iz Bosanskog Broda" - Diskoton, Sarajevo, 1979
* "Leila / Čovjek bez problema" - Diskoton, Sarajevo, 1981
* "Leyla" (verzija na engleskom jeziku) 1981
* "Mornareva pjesma / Mudrac" - Diskoton, Sarajevo, 1981
* "Majstori, majstori / Selo" (Pjesme za djecu) - Diskoton, Sarajevo, 1982
* "Ne zaboravi me / Naša pisma" - Diskoton, Sarajevo, 1982

## Vanjski linkovi 
* Službena stranica

## Reference 
Kategorija:Biografije, Travnik
Kategorija:Bosanskohercegovački pjevači
Kategorija:Rođeni 1950.
Kategorija:Živi ljudi